ધોરાજીના ફરેણી સ્વામીનારાયણધામ ખાતે દિપાવલી તહેવાર નિમિત્તે તા. 8/11થી તા. 12/ 11 સુધી ભવ્ય રીતે જોગીસ્વામીના શતાબ્દી જન્મજયંતી મહોત્સવ કાર્યક્રમનું આયોજન કરાયું હતું. આ કાર્યક્રમમાં મુખ્યમંત્રી વિજયભાઇ રૂપાણી ઉપસ્થિત રહ્યા હતા. ફરેણી સ્વામીનારાયણ સંસ્થા દ્વારા સંચાલિત રસીકભાઈ ધારીવાલા ઈન્ટરનેશનલ સ્કૂલની લોકાર્પણ વિધી મુખ્યમંત્રી વિજયભાઇ રૂપાણીના હસ્તે કરાઇ હતી, મુખ્યમંત્રી વિજયભાઇ રૂપાણી, કેબીનેટ મંત્રી જયેશભાઈ રાદડિયા સહિતના આગેવાનોની હાજરીમાં ઉદઘાટન કાર્યક્રમ યોજાયો હતો.